**Príloha č.1**

**Formulár - CENOVÁ PONUKA**

Predmet obstarávania: **Stavebný dozor – Výstavba telocvične Gymnázium L. D. Dunajská Streda**

**Identifikačné údaje uchádzača:**

Názov: ........................................................................

Adresa: ........................................................................

IČO: ........................................................................

Telefón: ........................................................................

E-mail: ........................................................................

|  |  |  |  |
| --- | --- | --- | --- |
| **Zoznam položiek** | **Celková cena bez DPH v Eur** | **DPH v Eur** | **Celková cena s DPH v Eur** |
| **Cena za celý predmet zákazky** |  |  |  |

Ak uchádzač nie je platcom DPH, uvedie to v ponuke.

Cena obsahuje všetky náklady spojené s poskytnutím služby.

V ................................, dňa .....................

................................................................

podpis a pečiatka uchádzača

(v súlade so zápisom v obchodnom

registri, resp. v živnostenskom registri)

**Príloha č. 2**

**Č E S T N É V Y H L Á S E N I E**

**v zmysle § 32 ods. 2 písm. f) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

Predmet obstarávania: **Stavebný dozor – Výstavba telocvične Gymnázium L. D. Dunajská Streda**

Uchádzač ............................(Obchodné meno a sídlo), zastúpený ...........................

týmto čestne vyhlasujem, že ku dňu lehoty na predkladanie ponúk spĺňam podmienku účasti v zmysle § 32 ods. 1 písm. f) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – „nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu“.

V ............................, dňa .....................

.............................................................

podpis a pečiatka uchádzač

(v súlade so zápisom v obchodnom registri, resp. v živnostenskom registri)

**Príloha č.3**

**Č E S T N É V Y H L Á S E N I E**

**o neprítomnosti konfliktu záujmov**

Predmet obstarávania: **Stavebný dozor – Výstavba telocvične Gymnázium L. D. Dunajská Streda**

Uchádzač ............................(Obchodné meno a sídlo), zastúpený ............................................

týmto čestne vyhlasujem, že v súvislosti s uvedeným postupom zadávania zákazky:

* nevyvíjal som a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení (**„zainteresovaná osoba**“) akékoľvek aktivity, ktoré vy mohli viesť k zvýhodneniu nášho postavenia vo verejnej súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ............................, dňa .....................

.............................................................

podpis a pečiatka uchádzač

(v súlade so zápisom v obchodnom registri, resp. v živnostenskom registri)

**Príloha č.4**

**MANDÁTNA ZMLUVA**

Návrh

*na výkon činnosti stavebného dozoru počas realizácie stavby*

*uzavretá podľa § 566 a nasl. zákona č. 513/1991 Zb. Obchodného zákonníka*

*v znení neskorších predpisov*

**ZMLUVNÉ STRANY**

|  |  |
| --- | --- |
| **Mandant:** | **Trnavský samosprávny kraj** |
| Sídlo: | **Starohájska 10, 917 01 Trnava** |
| Zastúpený: | Mgr. Jozef Viskupič, predseda TTSK |
| Bankové spojenie: | Štátna pokladnica |
| IBAN: | SK18 8180 0000 0070 0050 1106 |
| IČO: | 37836901 |
| DIČ: | 2021628367 |

(ďalej v texte len “Mandant”)

|  |  |
| --- | --- |
| **Mandatár:** |  |
| Sídlo: |  |
| Zastúpený: |  |
| Bankové spojenie: |  |
| IBAN: |  |
| IČO: |  |
| DIČ: |  |
| IČ DPH: |  |
| Telefón: |  |
| E-mail: |  |
| Zapísaný v .................. | |

(ďalej v texte len “Mandatár”)

**Preambula**

Táto zmluva sa uzatvára ako výsledok verejného obstarávania v zmysle § 117 zákona č. 343/2015 Z. z.   
o verejnom obstarávaní a o zmene a doplnení niektorých zákonov v znení neskorších predpisov s názvom: *„****Stavebný dozor na stavbe:* Výstavba telocvične pre Gymnázium Ladislava Dúbravu v Dunajskej Strede“**

**Článok I.**

**Východiskové údaje a podkLady**

1. Údaje o stavbe:

1.1. Názov stavby: **Výstavba telocvične pre Gymnázium Ladislava Dúbravu v Dunajskej Strede**

1.2. Miesto stavby: Gymnázium Ladislava Dúbravu, Smetanov háj 285/8, 929 01 Dunajská Streda

1.3. Objednávateľ: Trnavský samosprávny kraj, Starohájska 10, 917 01 Trnava

1.4. Zhotoviteľ stavby: OSP DANUBIUS DS, s.r.o., Šamorín

1.5. Zmluva o dielo č. zo dňa 25.11.2021, zverejnená dňa 28.11.2021

1.6. Termín realizácie stavby:

**začatie realizácie stavby:** do 5 dní odo dňa nadobudnutia účinnosti zmluvy

**dokončenie a odovzdanie:** do 12 mesiacov od začatia prác

2. Projektová dokumentácia pre realizáciu stavby spracovaná projektovou kanceláriou LINEAR PROJEKT s.r.o., Tomášikovo č.469

3. Pre účely tejto zmluvy sa za riadne zhotovenú stavbu považuje stavba, ktorá je vykonaná podľa podmienok uvedených v uzatvorenej zmluve o dielo, platných právnych predpisov a STN EN, spĺňa všetky podmienky požadované dotknutými orgánmi, je v plne funkčnom stave, má odstránené vady a nedorobky, je podpísaný Protokol o odovzdaní a prevzatí stavby a vydané právoplatné kolaudačné rozhodnutie.

**Článok II.**

**PREDMET ZMLUVY**

1. Predmetom tejto zmluvy je výkon činnosti stavebného dozoru na stavbe : **Výstavba telocvične pre Gymnázium Ladislava Dúbravu v Dunajskej Strede**  *(*ďalej len „dielo“).
2. Mandatár sa zaväzuje, že v rámci realizácie stavby špecifikovanej v článku I. zabezpečí za podmienok dohodnutých v tejto zmluve, za odplatu pre Mandanta, v jeho mene a na jeho účet **činnosť stavebného dozoru** počas realizácie stavby až do podpísania Protokolu o odovzdaní a prevzatí stavby bez vád a nedorobkov a nadobudnutia právoplatnosti kolaudačného rozhodnutia.

Mandatár v rámci výkonu činnosti stavebného dozoru bude vykonávať najmä tieto činnosti:

1. Oboznámiť sa s podkladmi, podľa ktorých sa pripravuje realizácia stavby, najmä s projektom,

s dokumentáciou stavby, s obsahom súvisiacich zmlúv a prípadných ďalších vyjadrení

dotknutých orgánov a organizácií.

b) Spolupracovať pri odovzdaní staveniska zhotoviteľovi a zabezpečiť zápis o tom do stavebného denníka.

c) Vykonávať kontrolnú činnosť formou stavebného dozoru, avšak v minimálnom intervale 1 krát týždenne. V prípade, že si to situácia na stavbe vyžaduje je možné interval skrátiť alebo predĺžiť v závislosti od rozsahu a druhu vykonávanej činnosti na stavenisku a samotnej stavbe, pričom takáto zmena intervalu musí zabezpečiť riadny výkon stavebného dozoru.

d) Kontrolovať, či sa stavba uskutočňuje podľa projektovej dokumentácie, ďalej podľa podmienok stavebného povolenia, prípadne rozhodnutí štátneho stavebného dohľadu, po dobu realizácie stavby ako aj samotnej zmluvy o dielo.

e) Bezodkladne písomne (elektronicky) informovať mandanta o všetkých závažných skutočnostiach na stavbe a vyžadovať od mandanta včasné rozhodnutia. Ihneď po obdržaní rozhodnutia od mandanta upovedomiť ostatných účastníkov stavby, vyplývajúcich najmä zo zmluvy o dielo, následne rozhodnutie mandanta zapíše mandatár do stavebného denníka.

f) Spolupracovať s pracovníkmi projektanta vykonávajúcimi odborný autorský dohľad pri zabezpečení súladu realizovaných dodávok a prác s projektom.

g) Kontrolovať spôsob a postup uskutočňovania stavby tak, aby sa zaručila bezpečnosť a ochrana zdravia pri práci, v súlade s nariadením vlády č. 396/2006 Z. z. o minimálnych bezpečnostných a zdravotných požiadavkách na stavenisko a súvisiacich predpisov ako aj dodržiavanie zákonov zabezpečujúcich ochranu životného prostredia.

h) Sledovať, či zhotoviteľ vykonáva predpísané skúšky materiálov, konštrukcií a prác, kontrolovať ich výsledky a vyžadovať doklady, ktoré preukazujú kvalitu vykonaných prác a dodávok /atesty, protokoly/.

i) Kontrolovať tie časti dodávok a prác, ktoré budú v ďalšom postupe zakryté, alebo sa stanú neprístupnými.

j) Sledovať a mandantovi potvrdzovať množstvo vykonaných prác, ktoré sú predmetom fakturácie, sledovať cenovú správnosť a úplnosť oceňovaných podkladov a faktúr, ich súlad s podmienkami zmluvy o dielo a ich predkladanie.

k) Priebežne sledovať vedenie stavebného denníka z pohľadu či je vedený v dohodnutej a zákonnej forme, aby tento dokument vystihoval najmä technické, organizačné a ekonomické okolnosti časového priebehu stavby a udalostí na stavenisku.

l) Zapisovať do stavebného denníka nedostatky zistené v priebehu prác, požiadavky na ich odstránenie a ďalšie skutočnosti dôležité pre priebeh stavby a bez omeškania upozorniť na tieto skutočnosti mandanta.

m) Priebežne kontrolovať v súlade s článkami zmluvy o dielo množstvá jednotlivých položiek, kvalitu vykonaných prác a ich súlad s platnou projektovou dokumentáciou. Odsúhlasiť vecnú a cenovú správnosť a úplnosť oceňovacích podkladov, splátkových a fakturačných podkladov zhotoviteľa voči platnej projektovej dokumentácii a ich súlad s prerokovanými a odsúhlasenými cenami; kontrolovať a odsúhlasiť vecnú a cenovú správnosť platobných dokladov, splátkových listov a faktúr predkladaných zhotoviteľom a zaistiť ich včasné predloženie na úhradu.

n) Sledovať, vyžadovať a zabezpečiť, aby spolu s dodávkou materiálov, strojov a konštrukcií bola dodaná predpísaná dokumentácia (certifikáty, preukázanie zhody, manuál údržby a obsluhy), najmä doklady o ich kvalite. Zúčastňuje sa prípravy a vykonania komplexného vyskúšania technologického zariadenia stavby.

o) Vyhodnotiť vykonané skúšky počas výstavby a navrhnúť kontrolné, prípadne nové skúšky, ktoré je potrebné uskutočniť. Ak predložené skúšky nevyhovujú predpísaným parametrom, resp. pri podozrení na nekvalitu niektorých prác, nariadiť nové kontrolné skúšky materiálov, resp. ukončených prác a v prípade nevyhovujúcich výsledkov nariadiť výmenu konštrukcií a to všetko v úzkej súčinnosti s mandantom.

p) Kontrolu postupu prác podľa časového plánu stavby a zmluvy.

q) Zabezpečiť prípravu podkladov na záverečné technicko-evidenčné prevzatie stavby.

r) Včas vyžiadať od zhotoviteľa a skontrolovať doklady potrebné pre odovzdanie a prevzatie stavby alebo jej časti do prevádzky – užívania.

s) Kontrolovať a zabezpečiť odstránenie vád a nedorobkov zo zápisu o prevzatí a odovzdaní stavby v dohodnutom termíne. V prípade neplnenia týchto termínov zo strany zhotoviteľa pripraviť   
a odovzdať objednávateľovi podklady pre uplatnenie zmluvných sankcií.

t) Kontrolovať a zabezpečovať vypratania staveniska zhotoviteľom.

u) Spolupracovať so zamestnancami zhotoviteľa pri zabezpečení opatrení na odvrátenie alebo obmedzenie škôd pri ohrození stavby živelnými pohromami.

v) V prípade, že jeden z účastníkov zmluvy prestane riadne plniť povinnosti mu touto zmluvou stanovené, je druhý účastník oprávnený pozastaviť plnenie, na ktoré je podľa zmluvy povinný,   
a v prípade, že mu v dôsledku uvedeného vznikne škoda, alebo iná ujma, má voči účastníkovi, ktorý pozastavenie plnení spôsobil nárok na jej náhradu.

1. Mandatár bude pri zabezpečovaní činnosti podľa tejto zmluvy postupovať s maximálnou odbornou starostlivosťou a pozornosťou. Svoju činnosť bude Mandatár uskutočňovať v súlade s Prílohou č. 5 Sadzobníka UNIKA 2019, so záujmami Mandanta a podľa jeho pokynov, zápisov a dohôd medzi Mandatárom a oprávnenými pracovníkmi Mandanta v  súlade s  vyjadreniami a rozhodnutiami dotknutých orgánov štátnej správy a samosprávy.

**Článok III.**

**ČAS PLNENIA**

1. Výkon stavebného dozoru podľa Čl. II. tejto zmluvy sa začína dňom odovzdania staveniska zhotoviteľovi stavby. Výkon činnosti stavebného dozoru podľa Čl. II. tejto zmluvy sa skončí podpísaním Protokolu o odovzdaní a prevzatí stavby bez vád a nedorobkov a nadobudnutím právoplatnosti kolaudačného rozhodnutia.

2. Mandatár bude jednotlivé činnosti v zmysle tejto zmluvy vykonávať priebežne počas celej realizácie stavby.

3. Predmet plnenia dojednaný v tejto zmluve je splnený predovšetkým riadnym vykonaním činností, na ktoré sa Mandatár zaviazal v článku II. tejto zmluvy. Po ukončení činnosti Mandatár odovzdá Mandantovi všetky dokumenty, ktoré mu Mandant poskytol za účelom plnenia tejto zmluvy ako i ďalšie dokumenty týkajúce sa realizácie stavby, ktoré získal v súvislosti s plnením tejto zmluvy. Splnenie predmetu zmluvy vrátane odovzdania príslušných dokumentov musí byť potvrdené písomným protokolom podpísaným oboma zmluvnými stranami.

4. Pokiaľ bude dodržanie času plnenia zo strany Mandatára závislé od riadneho a včasného spolupôsobenia Mandanta dohodnutého v tejto zmluve, po dobu omeškania Mandanta s poskytnutím spolupôsobenia nie je Mandatár v omeškaní so splnením predmetu zmluvy.

**Článok IV.**

**ODPLATA ZA VÝKON ČINNOSTI**

1. Mandant zaplatí Mandatárovi odplatu za výkon činnosti stavebného dozoru v rozsahu Čl. II. tejto zmluvy (ďalej len „odplata“) vo výške:

suma bez DPH:

20% DPH:

**suma vrátane DPH:**

2. Uvedená cena je konečná a zahŕňa všetky náklady, ktoré Mandatárovi vzniknú v súvislosti s plnením tejto zmluvy.

**Článok V.**

**SPÔSOB A FORMA PLATENIA**

1. Mandant zaplatí Mandatárovi odplatu dohodnutú v Čl. IV. tejto zmluvy na základe faktúry predloženej Mandatárom. Mandatár je oprávnený vystaviť faktúru po nadobudnutí právoplatnosti vydaného kolaudačného rozhodnutia k stavbe.

2. Splatnosť faktúry je 30 dní odo dňa jej doručenia Mandantovi.

3. Mandant vykoná pred úhradou faktúry jej vecnú a formálnu kontrolu. V prípade, že faktúra bude neúplná alebo bude obsahovať nesprávne údaje alebo nebude obsahovať náležitosti vyžadované právnymi predpismi, Mandant vráti faktúru Mandatárovi na opravu, resp. prepracovanie. V takom prípade je Mandatár povinný predložiť novú (opravenú resp. doplnenú) faktúru, pričom lehota splatnosti faktúry sa bude odvíjať od termínu predloženia novej faktúry.

4. Faktúra vystavená na úhradu bude vyhotovená v 4 rovnopisoch. Faktúra na úhradu musí obsahovať náležitosti v zmysle platných zákonov upravujúcich náležitosti účtovných a daňových dokladov a bude obsahovať názov stavby: „**Výstavba telocvične pre Gymnázium Ladislava Dúbravu v Dunajskej Strede“** a informácia, že ide o úhradu výkonu činnosti stavebného dozoru k tejto stavbe.

**Článok VI.**

**PRÁVA A POVINNOSTI ZMLUVNÝCH STRÁN**

1. Mandant odovzdá pri podpise tejto zmluvy Mandatárovi nasledovné podklady:

1. kompletnú dokumentáciu stavby v jednom originálnom vyhotovení
2. jedno vyhotovenie stavebných povolení a iných povolení potrebných pre stavbu,
3. zmluvu o dielo so zhotoviteľom stavby,
4. ostatné doklady, vyjadrenia a stanoviská k realizácii predmetnej stavby.

2. Spolupôsobenie podľa Čl. VI. bod 1. poskytne Mandant ihneď Mandatárovi, prípadne najneskôr do 7 dní od jeho písomného vyžiadania. Osobitnú lehotu zmluvné strany dohodnú v prípade, ak sa bude jednať o spolupôsobenie, ktoré nemôže Mandant zaobstarať vlastnými silami a ktorých potreba vznikne v priebehu plnenia tejto zmluvy.

3. Pri zabezpečovaní stavebného dozoru podľa tejto zmluvy je Mandatár povinný:

a) postupovať s náležitou odbornou starostlivosťou, maximálnou hospodárnosťou, tak aby bol zámer Mandanta dosiahnutý s vynaložením čo najnižších nákladov,

b) postupovať podľa platných právnych predpisov, technických noriem,

c) uskutočňovať úkony, ktoré sú predmetom záväzku Mandatára, podľa pokynov Mandanta a v súlade s jeho záujmami,

d) oznámiť mandantovi všetky okolnosti, ktoré zistil pri výkone stavebného dozoru podľa tejto zmluvy a ktoré môžu mať vplyv na zmenu pokynov Mandanta,

e) bezodkladne odovzdať Mandantovi veci, ktoré za neho prevzal pri vybavovaní záležitostí,

f) upozorniť Mandanta na možné ťažkosti pri plnení.

**Článok VII**

**ZODPOVEDNOSŤ A ZMLUVNÉ POKUTY**

1. Mandatár zodpovedá Mandantovi za plnenie tejto zmluvy riadne a včas, v súlade s podmienkami dohodnutými v tejto zmluve.

2. V prípade vady plnenia je Mandatár povinný bezodkladne zabezpečiť nápravu.

3. Pokiaľ v dôsledku konania/nekonania Mandatára vznikne Mandantovi škoda, má Mandant nárok voči Mandatárovi na náhradu vzniknutej škody.

4. V prípade, že v dôsledku činnosti /nečinnosti Mandatára príde k omeškaniu s plnením harmonogramu prác, ktorý je prílohou zmluvy o dielo, vznikne Mandantovi nárok na zmluvnú pokutu voči Mandatárovi v sume 150,- € za každé omeškanie.

5. V prípade omeškania Mandanta s peňažným plnením má Mandatár právo na úrok z omeškania v zmysle príslušných právnych predpisov.

**Článok VIII.**

# OSTATNÉ USTANOVENIA

1. Mandatár bude informovať Mandanta o priebehu realizácie stavby a ním zabezpečovaných činností na pravidelných poradách.

2. Mandatár sa zaväzuje, že obchodné a technické informácie, ktoré mu boli zverené Mandantom nesprístupní tretím osobám bez jeho písomného súhlasu alebo tieto informácie nepoužije na iné účely, ako pre plnenie podmienok tejto zmluvy.

**Článok IX.**

**ZÁVEREČNÉ USTANOVENIA**

1. Meniť a dopĺňať túto zmluvu je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.

2. Pre platnosť dodatkov k tejto zmluve sa vyžaduje dohoda v celom texte. K návrhom dodatkov k tejto zmluve sa zmluvné strany zaväzujú vyjadriť písomne, v lehote 15 dní od doručenia návrhu dodatku druhej strane. Po tú istú dobu je týmto návrhom viazaná strana, ktorá ho podala.

3. Zmluvné strany sa dohodli na tom, že túto zmluvu je možné vypovedať v zmysle § 574 a § 575 zákona č. 513/1991 Zb. Obchodného zákonníka v znení neskorších predpisov.

4. Túto zmluvu je možné zrušiť dohodou zmluvných strán, ktorá musí mať písomnú formu.

5. Táto zmluva je vyhotovená v šiestich rovnopisoch, Mandant obdrží štyri rovnopisy zmluvy a Mandatár dva rovnopisy zmluvy, pričom každý rovnopis zmluvy má platnosť originálu.

6. Zmluvné strany prehlasujú, že si túto zmluvu prečítali, uzatvorili ju slobodne, vážne, určite a zrozumiteľne, jej obsahu a jednotlivým ustanoveniam porozumeli a na znak súhlasu s jej znením ju oprávnení zástupcovia zmluvných strán podpísali.

7. Právne vzťahy, touto zmluvou bližšie neupravené, sa budú riadiť príslušnými ustanoveniami Obchodného zákonníka, najmä § 566 a nasl. v platnom znení a ostatnými súvisiacimi všeobecne záväznými právnymi predpismi.

8. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v zmysle zákona č.211/2000 Z. z. o slobodnom prístupe k informáciám.

9. Neoddeliteľnou súčasťou tejto zmluvy je:

Príloha č. 1 - Cenová ponuka predložená v rámci verejného obstarávania

V Trnave, dňa V Trnave, dňa

Mandatár: Mandant:

---------------------------------- ......................................................

**Mgr. Jozef Viskupič , predseda TTSK**